AMARIN พลิกกำไรมาที่ 173 ลบ. รับรายได้โตกระฉูด พ่วงปันผล 0.07 บ./หุ้น XD 10 พ.ค.นี้
AMARIN พลิกกำไรมาที่ 173 ลบ. จากปีก่อนขาดทุน 163.94 ลบ. รับรายได้โตกระฉูด พ่วงปันผล 0.07 บ./หุ้น XD 10 พ.ค.นี้ เคาะวันจ่าย 24 พ.ค.62
1 มี.ค. 2562

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) หรือ AMARIN รายงานผลการดำเนินงานประจำปี 2561 สิ้นสุดวันที่ 31 ธ.ค.61 (รวมบริษัทย่อย) มีกำไรสุทธิดังนี้

โดยผลการดำเนินงานประจำปี 2561 พลิกมีกำไร เนื่องจากบริษัทฯมีรายได้รวมทั้งสิ้น 3,526.39 ล้านบาท เพิ่มขึ้นจากปีที่แล้ว 1,289.20 ล้านบาท หรือคิดเป็น 57.63% เนื่องด้วยในไตรมาส 3 บริษัทฯได้เข้าซื้อหุ้นในบริษัท อมรินทร์ บุ๊คเซ็นเตอร์จำกัด ซึ่งเป็นผู้จำหน่ายสิ่งพิมพ์ ได้แก่ นิตยสาร หนังสือเล่ม และสินค้าอื่นๆ เพิ่มขึ้นจากเดิมถือหุ้น 19% เป็น 100% ส่งผลให้รายได้จากการจัดจำหน่ายนิตยสารและหนังสือเล่มเพิ่มขึ้น 145.44% และมีกำไรที่รับรู้ของส่วนได้เสีย ซึ่งถือก่อนการเปลี่ยนแปลงสถานะเป็นบริษัทย่อย 58.08 ล้านบาท
ในขณะเดียวกัน รายได้ธุรกิจทีวีดิจิทัลช่อง อมรินทร์ เอชดี มีการเพิ่มขึ้นอย่างต่อเนื่อง เป็นผลมาจากการพัฒเนื้อหารายการได้รับความนิยมเพิ่มขึ้น โดยรายได้ในส่วนธุรกิจทีวีดิจิทัลเพิ่มขึ้น 84.72%
นอกจากนี้ รายได้ธุรกิจสื่อออนไลน์ซึ่งเป็นการดำเนินการโฆษณาและรับจ้างผลิตงานประเภทดิจิทัลเพิ่มขึ้น 95.04% และธุรกิจงานแฟร์เพิ่มขึ้น 12.24% เมื่อเทียบกับปีก่อน
พร้อมกันนี้ บริษัทยังประกาศจ่ายปันผลจากงวดดำเนินงานวันที่ 1 ม.ค. 2561 ถึงวันที่ 31 ธ.ค. 2561 อัตราจ่ายเป็นเงินสด (บาทต่อหุ้น) 0.07 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 10 พ.ค. 2562 และกำหนดจ่ายเงินปันผลในวันที่ 24 พ.ค. 2562